stanford-oval/wikipedia huggingface dataset:
Delorsin komissio
Delorsin komissio > III komissio

| Toimialue | Komissaari | Kotimaa |
| --- | --- | --- |
| Puheenjohtaja | Jacques Delors |  Ranska |
| Varapuheenjohtaja sisämarkkinat, teollisuus ja yritystoiminta ja ICT | Martin Bangemann |  Saksan liittotasavalta |
| Varapuheenjohtaja ulkomaankauppa ja kauppapolitiikka | Leon Brittan |  Britannia |
| Varapuheenjohtaja talous- ja finanssipalvelut | Henning Christophersen |  Tanska |
| Varapuheenjohtaja kehitysyhteistyö ja humanitaarinen apu | Manuel Marin |  Espanja |
| Varapuheenjohtaja kilpailu | Karel Van Miert |  Belgia |
| Varapuheenjohtaja tiede, teknologia ja tutkimus ja koulutus | Antonio Ruberti |  Italia |
| Kuljetus ja energia | Marcelino Oreja astui virkaan 27.4.1994  |  Espanja |
| Ympäristö ja kalastus | Ioannis Paleokrassas |  Kreikka |
| Meri- ja kalastusasiat | René Steichen |  Luxemburg |
| Kuljetus ja liikenne | Abel Matutes erosi 21.4.1994  |  Espanja |
| Tarkastustoiminta, sisämarkkinat ja yrittäjyys | Raniero Vanni d'Archirafi |  Italia |
| Tulliliitto, verotus ja kuluttajasuojelu | Christiane Scrivener |  Ranska |
| Budjetti, finanssipalvelut | Peter Schmidhuber |  Saksan liittotasavalta |
| Työllisyys-, sosiaali- ja tasa-arvoasiat | Pádraig Flynn |  Irlanti |
| Kulttuuri ja audiovisuaalisuus | João de Deus Pinheiro |  Portugali |
| Ulkoiset suhteet ja laajentuminen | Hans van den Broek |  Alankomaat |
| Aluepolitiikka ja koheesio | Bruce Millan |  Britannia |
Duler Stadium

| Duler Stadium |
| --- | --- |

Rakennuksen tiedot
Sijainti:  Mapusa, Intia
Remontoitu:  2012
Omistaja:  Goa Football Association
Käyttäjät
 Churchill Brothers Sports Club, Dempo Sports Club, Salgaocar SC, Sporting Clube de Goa 
Katsojakapasiteetti
 10 000 
Kentän mitat
 105 × 65 m 
Lisää rakennusartikkeleitaArkkitehtuurin teemasivulla
Duler Stadium on intialainen jalkapallostadion Mapusassa, Goan osavaltiossa. Vuonna 2009 stadionin nimeksi oli tarkoitus muuttaa Kingfisher Stadium, mutta aikomus vesittyi sponsoreiden vastustukseen. Stadionia remontoitiin vuonna 2012 kentän uusimalla nurmipinta. Neljä Intian pääsrajassa, I-Leaguessa, pelaavaa seuraa pelaa kotiottelunsa Duler Stadiumilla. Nämä seurat ovat Churchill Brothers Sports Club, Dempo Sports Club, Salgaocar SC ja Sporting Clube de Goa.
Dulcênio Fontes de Matos

Dulcênio Fontes de Matos (s. 19. lokakuuta 1958 Lagarto) on brasilialainen roomalaiskatolinen piispa. Hänet vihittiin papiksi Estâncian hiippakuntaan 14. joulukuuta 1985 ja nimitettiin Aracajún arkkihiippakunnan vihkipiispaksi sekä Cozylan titulaaripiispaksi 18. huhtikuuta 2001. Piispaksi vihkiminen seurasi 16. kesäkuuta. Pääkonsekraattorina toimi Hildebrando Mendes Costa, jota avustivat José Palmeira Lessa ja Mário Rino Sivieri.
Fontes de Matos sai 12. heinäkuuta 2006 nimityksen Palmeira dos Índiosin piispaksi.
Didier Lockwood

Didier Lockwood (2014)
Didier Lockwood (11. helmikuuta 1956 Calais – 18. helmikuuta 2018 Pariisi) oli ranskalainen viulisti ja säveltäjä. Hän oli tyylillisesti monipuolinen, mutta tuli tunnetuimmaksi jazzmuusikkona.
Lockwood syntyi skottilaisen musiikinopettajan ja ranskalaisen amatööritaidemaalarin pojaksi. Hän aloitti viuluopintonsa 6-vuotiaana klassiselta pohjalta, mutta pianisti-isonveljensä kautta hänessä syttyi pian kiinnostus jazzia kohtaan. Kuultuaan 14-vuotiaana Jean-Luc Pontyn soittoa Lockwood hankki sähköviulun. Muutama vuosi myöhemmin hän jätti muodolliset opintonsa liittyäkseen progressiivisen rockin Magma-yhtyeeseen, jossa toimi vuoteen 1981. Ollessaan esiintyjänä jazzfestivaalilla vuonna 1976 Lockwood tapasi viulisti Stéphane Grappellin, joka kutsui hänet kiertämään kanssaan. Grappellin ohjauksessa hän eteni uralle, jossa fuusiojazz painottui vahvasti.
Työskentely Grappellin kanssa merkitsi Lockwoodille läpimurtoa jazzartistina. Myöhemmin hänen yhteistyökumppaneihinsa kuuluivat muiden muassa André Ceccarelli, Aldo Romano, Daniel Humair ja Gordon Beck. Yhteistyösuhde Ceccarellin kanssa kesti neljä vuosikymmentä. Beckin kanssa Lockwood levytti ensimmäisen albuminsa (New World, 1979). Vuonna 1985 hän soitti sidemanina Billy Hartin levyllä Oshumare, ja seuraavana vuonna Hart vastavuoroisesti esiintyi Lockwoodin Out of the Blue -albumilla, jolla mukana ovat myös Gordon Beck ja Cecil McBee. Ajoittain Lockwood jatkoi myös työskentelyä Stéphane Grappellin kanssa (usein kolmistaan Babik Reinhardtin kanssa). Lockwood teki kaksi tribuuttilevytystä Grappellille tämän kuoltua vuonna 1997.
Lockwood toimi omassa fuusioyhtyeessään, Suryassa, samoihin aikoihin kuin levytti Tony Williamsin kanssa (1979). Lockwood soitti useasti Yhdysvalloissa ja levytti vuonna 1986 akustisen albumin kahden muun viulistin eli John Blaken ja Michał Urbaniakin kanssa.
2000-luvulla Lockwood omisti entistä enemmän aikaa akustiselle jazzille ja vaimonsa, sopraano Patricia Petibonin kanssa työskentelyyn. Hän keskittyi myös musiikkikoulutukseen perustettuaan vuonna 2000 mukaansa nimetyn musiikkikeskuksen Dammarie-lès-Lysiin. Lockwoodilla oli monia keskeneräisiä hankkeita sydäninfarktin aiheuttaessa hänen kuolemansa 62-vuotiaana. Muiden muassa presidentti Emmanuel Macron kunnioitti Lockwoodin muistoa tämän kuoltua. Viulistilla oli kolme lasta kahdesta avioliitosta. Ensimmäinen vaimo oli ollut laulaja Caroline Casadesus, jonka kanssa Lockwood teki aikoinaan musikaalin. Lockwoodin sävellystuotantoon kuuluu myös konserttoja viululle ja kaksi oopperaa.
Croc: Legend of the Gobbos

| Croc: Legend of the Gobbos |
| --- | --- |

Kehittäjä:  Argonaut Software
Julkaisija:  Fox Interactive
Jakelija:  Electronic Arts
Suunnittelija:  Nic Cusworth
Pelisarja:  Croc
Pelimoottori:  BRender
Julkaistu:   29. syyskuuta 1997
Lajityyppi:  Tasohyppely
Pelimuoto:  yksinpeli
Ikäluokitus:  ESRB: Lapsista aikuisille  USK 0 
Alusta:  PlayStation, Saturn, Windows, Saturn
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Croc: Legend of the Gobbos on Argonaut Softwaren kehittämä ja Fox Interactiven julkaisema tasohyppelypeli, joka on julkaistu vuonna 1997 PlayStationille, Sega Saturnille, Game Boy Colorille ja Windowsille. Pelin päähahmo on Croc-niminen krokotiili jonka tehtävänä on pelastaa Gobbo-nimisiä otuksia. Pelistä on julkaistu jatko-osa Croc 2 vuonna 1999.
Pelaaminen

Croc on tavanomainen tasohyppelypeli, jossa kerätään erilaisia esineitä, kuten kristalleja, gobboja ja avaimia. Pelissä ratkotaan myös yksinkertaisia pulmatehtäviä.
Pelissä on neljä saarta, joissa on yhteensä kuusi kenttää. Lisäksi mukana on kaksi pomokenttää ja kaksi salaista kenttää. Jokaisessa kentässä (paitsi pomokentissä, salakentissä ja Kristallisaaren kentissä) on kuusi gobboa. Pelaajan täytyy löytää yhteensä 144 gobboa.
Jokaisessa kentässä on kristalleja, joita keräämällä Croc saa elämiä. Jos vihollinen satuttaa Crocia, Croc pudottaa kaikki saamansa kristallit maahan, josta pelaaja voi yrittää kerätä ne takaisin. Jos Crocilla ei ole vihollisen satuttaessa yhtään kristallia, pelaaja joutuu aloittamaan kentän alusta. Kristallien määrästä riippumatta pelaaja joutuu myös aloittamaan alusta jos Croc putoaa kuiluun.
Kentistä voi löytää sydämiä, jotka antavat Crocille lisäelämiä. Nämä ovat kuitenkin vaikeasti hankittavissa kohdissa. Aina kun Croc kuolee, hän menettää yhden lisäelämän. Jos Croc menettää kaikki lisäelämät, Croc joutuu aloittamaan kentän aivan alusta.
Kentissä on Bonus-huone, johon päästäkseen pelaajan on löydettävä kentästä viisi eriväristä kristallia. Bonus-kentästä voi löytää yhden tai useamman gobbon. Kun kaikki pelin gobbot on löydetty, pelaaja pääsee salakenttään, josta hänen on löydettävä palapelin pala. Paloja täytyy löytää kahdeksan. Kun pelaaja on löytänyt kaikki palat, hän pääsee salaiselle Kristallisaarelle.
Tarina

Peli alkaa kun Gobbosaaren rannalle ajautuu kori, jossa Croc-vauva nukkuu. (Gobbot ovat pieniä, karvaisia, hyväntahtoisia otuksia, joilla on pitkä ja tuuhea häntä). Gobbojen kuningas nimeltä Rufus löytää korin ja hän ja Gobbot alkavat kasvattaa häntä. Eräänä päivänä ilkeä taikuri nimeltä Paroni Dante (engl. Baron Dante) ja hänen kätyrinsä Dantinit hyökkäävät saarelle aikomuksenaan siepata Gobbot. Ainoastaan Croc pääsee pakenemaan ja Gobbot sekä kuningas Rufus joutuvat vangeiksi. Crocin tehtävä on pelastaa Gobbo-ystävänsä ja löytää salainen Kristallisaari.
Aiheesta muualla

Croc: Legend of the Gobbos MobyGamesissa (englanniksi)
Diplomaatia

Diplomaatia on ulkopolitiikkaan ja kansainvälisiin suhteisiin keskittynyt virolainen aikakauslehti. Se on Baltian suurin ulko- ja turvallisuuspoliitiikkaa käsittelevä kuukausilehti.
Lehteä on julkaistu vuodesta  2003 lähtien, ja se ilmestyy kerran kuukaudessa, joiden taajuus kerran kuukaudessa. Se julkaisee tekstejä niin virolaisilta kuin ulkomaalaisiltakin kirjoittajilta, jotka ovat yleensä poliitikkoja, toimittajia, diplomaatteja, tutkijoita ja muita asiantuntijoita.
Julkaisu ilmestyy sekä paperisessa muodossa että verkkosivuillaan. Se ilmestyy kulttuurilehti Sirpin oheisjulkaisuna.
Lehden julkaisija vuodesta 2006 lähtien on ollut Rahvusvaheline Kaitseuuringute Keskus ("Kainsainvälinen puolustustutkimuskeskus"). Kustantaja on SA Kultuurileht.
Päätoimittajat

Diplomatian päätoimittajat ovat olleet Marianne Mikko (2003–2004), Kadri Liik (2004–2010), Iivi Anna Masso (2010–2012) ja Kaarel Kaas (2013–2014). Marraskuusta 2014 lähtien päätoimittaja on ollut Erkki Bahovski.
Toimituskunta

Diplomaatian toimituskuntaan kuuluvat Jaak Allik, Lauri Almann, Toomas Hendrik Ilves, Indrek Kannik, Siim Kallas, Andres Kasekamp, Riina Kionka, Jüri Luik, Tiit Matsulevitš, Marianne Mikko, Sven Mikser, Mihkel Mutt, Raul Mälk, Sven Sakkov, Harri Tiido.
Aiheesta muualla

Diplomaatian verkkosivut
Dulcinea

Dulcinea, 1957, Madrid.
Dulcinea Tobosolainen (esp. Dulcinea del Toboso), usein pelkkä Dulcinea, on Miguel de Cervantesin romaanin Don Quijote (1605) henkilö. Dulcinea ei itse varsinaisesti esiinny romaanissa, mutta häneen viitataan jatkuvasti mielisairaan ritari Don Quijoten intohimoisen rakkauden kohteena.
Dulcinea on tavallinen maalaistyttö, oikealta nimeltään Aldonza Lorenzo, jota Don Quijote pitää maailman kauneimpana. Don Quijote ei kuitenkaan ole koskaan nähnyt häntä, ja on ilmeisesti myös kuvitellut tytön olemassaolon. Don Quijoten aseenkantaja Sancho Panza tajuaa isäntänsä mielenvikaiseksi, mutta ei tohdi jättää tätä.
Nimi Dulcinea tulee sen ajan espanjasta ja viittaa ”suloisuuteen”. Toisin kuin alkuperäisessä romaanissa, Dulcinea todella esiintyy joissain elokuvissa, näytelmissä ja oopperoissa. Hänen rooliaan ovat esittäneet muun muassa Sophia Loren, Joan Diener ja Vanessa Williams.
Dulcinean oikea nimi on musikaalissa The Man of La Mancha (1965) Aldonza. Lisäksi nainen esiintyy ranskalaisen Jules Massenetin oopperassa Don Quichotte.
Don Poile

Don Poile (1. kesäkuuta 1932 – 23. helmikuuta 2024) oli kanadalainen jääkiekkoilija. Hänen NHL-seuranaan oli 1950-luvulla Detroit Red Wings. Pitempään hän pelasi WHL-tasolla Edmonton Flyersissa.
Poile on vuonna 2005 kuolleen jääkiekkoilijakollegansa Bud Poilen veli.
Aiheesta muualla

The Internet Hockey DataBase: Don Poile (englanniksi)
NHL Player Search: Don Poile (englanniksi)
Did You Know That There’s a Tunnel Under Ocean Blvd

| Did You Know There's a Tunnel Under Ocean blvd Lana Del Rey |
| --- | --- | --- |

Studioalbumin tiedot
 Julkaistu: 24. maaliskuuta 2023
 Tuottaja(t): Lana Del Rey, Jack Antonoff, Zach Dawes, Drew Erickson, Mike Hermosa
 Tyylilaji: alt-pop, americana
 Kesto: 77.43
 Levy-yhtiö: Interscope, Polydor
Lana Del Reyn muut julkaisut
| Blue Banisters 2019 | Did You Know That There's a Tunnel Under Ocean Blvd 2023 |   |
Did You Know That There’s a Tunnel Under Ocean Blvd on yhdysvaltalaisen laulaja-lauluntekijä Lana Del Reyn yhdeksäs studioalbumi, joka julkaistiin 24. maaliskuuta 2023 Polydor ja Interscope levy-yhtiöiden kautta.
Levyä on Grantin lisäksi ollut tuottamassa Jack Antonoff, Zach Dawes, Drew Erickson ja Mike Hermosa.
Did You Know That There’s a Tunnel Under Ocean Blvd sai viisi ehdokkuuta ja oli ehdolla vuoden albumiksi vuoden 2024 Grammy-gaalassa.
Singlet

Albumin nimikkokappale ”Did You Know That There’s a Tunnel Under Ocean Blvd” julkaistiin singlenä 17. joulukuuta 2022. Toinen single ”A&W” julkaistiin ystävänpäivänä 14. helmikuuta 2023.
Kappaleet

The Grants – 4.55 ´
Did You Know That There's a Tunnel Under Ocean Blvd – 4.45
Sweet – 3.36
A&W – 7.13
Judah Smith Interlude – 4:36
Candy Necklace (feat. Jon Batiste ) – 5.14
Jon Batiste Interlude – 3.33
Kintsugi – 6.18
Fingertips – 5.48
Paris, Texas (feat. SYML) – 3.26
Grandfather Please Stand on The Shoulders of My Father While He's Deep-Sea Fishing (feat. Riopy) – 4.00
Let the Light In (feat. Father John Misty) – 4.38
Margaret (feat. Bleachers) – 5.39
Fishtail – 4.02
Peppers (feat. Tommy Genesis) – 4.08
Taco Truck x VB – 5.53
Palkinnot ja ehdokkuudet

Levy sai viisi Grammy-ehdokkuutta ja oli ehdolla vuoden albumiksi 66. Grammy-gaalassa. Albumin single ”A&W” oli myös ehdolla vuoden kappaleeksi.
Arvostelut ja menestys

Albumi sai Helsingin Sanomien arvostelussa neljä tähteä. Did You Know That There’s a Tunnel Under Ocean Blvd debytoi kolmantena Billboard 200 -listalla.
Don Pardo

Dominick George ”Don” Pardo (22. helmikuuta 1918 Westfield, Massachusetts – 18. elokuuta 2014) oli yhdysvaltalainen televisio- ja radiopersoona. Hän selosti ja juonsi NBC:ssä vuodesta 1944 2000-luvulle saakka.
Pardo tuli tunnetuksi muun muassa Macy’s Thanksgiving Day Paraden selostamisesta ja Saturday Night Live -ohjelmasta. Hän oli 22. marraskuuta 1963 ensimmäinen, joka tiedotti NBC:n katsojille John F. Kennedyn ampumisesta Dallasissa, Texasissa.
Aiheesta muualla

Don Pardo Internet Movie Databasessa. (englanniksi)
Druh

| Druh |
| --- | --- |
Lehtityyppi:  opiskelijalehti
Julkaisija:  Akateeminen piiri
Perustettu:  1874
Lakkautettu:  1877
Päätoimittaja:  Antin Dolnytskyi
Kotikunta:  Lviv
Ilmestymistiheys:  kaksi kertaa kuussa
Kieli:  ukraina
Druh (ukr. Друг, ’Ystävä’) oli Länsi-Ukrainassa Lvivissä ilmestynyt opiskelijajärjestö Akateemisen piirin julkaisema lehti. Se ilmestyi kaksi kertaa kuussa 1874–1877. Se oli alkuun venäläismielinen, mutta Myh’ailo Drahomanovin vaikutuksesta se muuttui ukrainalaismieliseksi. Lehden päätoimittaja oli Antin Dolnytskyi, ja aktiivisia kirjoittajia olivat muun muassa Ivan Franko, Myh’ailo Pavlyk, Ivan Belei ja Vasyl Lukytš.
Danzhou

| Danzhou (kiin>  儋州市, Dānzhōu Shì) |
| --- | --- |
 Danzhoun sijainti Hainanin maakunnassa.
 Koordinaatit: 19°31′20″N, 109°34′36″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  3 269 km²
Väkiluku (2010):  932 356
Aikavyöhyke:  UTC+8
Postinumero:  571700
Suuntanumero(t):  0898
Rekisterikilpi:  琼C
 
 www.danzhou.gov.cn 
Infobox OKVirheellinen NIMI-arvo: 
Danzhou (kiin. 儋州市, pinyin: Dānzhōu Shì) on prefektuuritason kaupunki Etelä-Kiinan Hainanin maakunnan pohjoisosassa. Kaupungin pinta-ala on 3 269 neliökilometriä ja väkiluku 932 356 (vuonna 2010). Kaupungin keskusta sijaitsee linnuntietä noin 90 kilometriä maakunnan pääkaupunki Haikousta lounaaseen.
Aiemmin alueella oli Danin piirikunta (tai Danxian). Vuonna 1993 piirikunnasta tuli piirikuntatason kaupunki Danzhou. Helmikuussa 2015 kaupunki korotettiin prefektuuritason kaupungiksi.
Hallinnollinen jako

Vaikka Danzhou on prefektuuritason kaupunki, se ei jakaudu piirikuntatasolla, vaan suoraan kuntatasolla 16 suurkuntaan ja neljään kaupungin omistamaan maatilaan.
Kaupungin hallintokeskus sijaitsee Nadan suurkunnassa.
Aiheesta muualla

Official website of the Hainan Government: Danzhou[vanhentunut linkki] (englanniksi)
Dirk Boest Gips

| Mitalit> Maa:   Alankomaat.Miesten ammunta. Olympialaiset  | Mitalit> Maa:   Alankomaat.Miesten ammunta. Olympialaiset  | Mitalit> Maa:   Alankomaat.Miesten ammunta. Olympialaiset  | Maa:   Alankomaat> Miesten ammunta. |
| --- | --- | --- | --- |
|  Pronssia | Pariisi 1900 | 50 m vapaapistooli |  |
Dirk Boest Gips (30. heinäkuuta 1864 Dordrecht – 11. marraskuuta 1920 Haag) oli alankomaalainen ampuja ja olympiamitalisti. Hän osallistui Pariisin olympialaisiin 1900, joissa hän voitti pronssia 50 metrin vapaapistoolin joukkuekilpailusta.
Boest Gipsin nimi oli pitkään kateissa. Virallisesti hänen nimensä oli Gerardus van Haan ja lähes kaikki lähteet kutsuivat häntä van Haaniksi tai van Looniksi. Alankomaalainen olympiahistorioitsija Anthony Bijkerk etsi oikeaa nimeä nelisenkymmentä vuotta, kunnes tammikuussa 2000 hän julkaisi artikkelin, joka todisti, että van Haanin nimi olikin Boest Gips.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dirk Boest Gips
Dion Cooper

| Dion Cooper |
| --- | --- |

Henkilötiedot
Koko nimi:  Dion Cuiper
Syntynyt: 29. marraskuuta 1993 (ikä 30) Wassenaar, Alankomaat
Ammatti:  laulaja, lauluntekijä
Muusikko
Taiteilijanimi:  Dion Cooper 
Laulukielet:  englanti
Aktiivisena:  2015–
Tyylilajit:  pop
Soittimet:  kitara 
Aiheesta muualla
Kotisivut
  [ Muokkaa Wikidatassa ] [ ohje ]  
Dion Cuiper (s. 29. marraskuuta 1993 Wassenaar, Alankomaat), tunnettu ammattimaisemmin nimellä Dion Cooper, on alankomaalainen laulaja-lauluntekijä. Hän edusti Alankomaita yhdessä Mia Nicolain kanssa vuoden 2023 Eurovision laulukilpailussa Liverpoolissa Isossa-Britanniassa kappaleellaan ”Burning Daylight”.
The Voice of Holland

Vuonna 2015 Cooper osallistui The Voice of Holland -kilpailun kuudennelle tuotantokaudelle. Ääni ratkaisee -vaiheessa hän esitti kappaleen nimeltä "Feeling Good". Kaksintaistelut -vaiheessa hän putosi kilpailusta hävittyään Brace-nimiselle laulajalle.
| The Voice of Holland esitykset ja tulokset> Esitys | The Voice of Holland esitykset ja tulokset> Kappale | The Voice of Holland esitykset ja tulokset> Alkuperäinen artisti | The Voice of Holland esitykset ja tulokset> Tulos |
| --- | --- | --- | --- |
| Ääni ratkaisee | "Feeling Good" | Muse | Liittyi Ali B:n joukkueeseen |
| Kaksintaistelut | "Never nooit meer" | Re-Play & Gordon | Karsiutui kilpailusta |
Eurovision laulukilpailu 2023

1. marraskuuta 2022 alankomaalainen yleisradioyhtiö AVROTROS ilmoitti, että Cooper tulisi edustamaan Alankomaita vuoden 2023 Eurovision laulukilpailussa yhdessä Mia Nicolain kanssa. Cooper tapasi Nicolain vuonna 2020, kun Alankomaiden euroviisuedustaja ja vuoden 2019 kilpailun voittaja Duncan Laurence ja tämän sulhanen Jordan Garfield yhdistivät parin duoksi.
Diskografia > Singlet

| Nimi | Vuosi |
| --- | --- |
"Much Higher": 2020
"Jealousy": 2020
"Too Young Too Dumb": 2020
"Simple": 2020
"Bobbie’s Song": 2020
"Cold": 2021
"Fire": 2021
"Know": 2022
"Blue Jeans": 2022
Käännös suomeksi
Dirk Galuba

Dirk Galuba
Dirk Galuba (s. 28. elokuuta 1940) on saksalainen näyttelijä. Galuba näyttelee Lemmen viemää -sarjassa hotellin johtajaa, Werner Saalfeldiä. Hän on näytellyt myös HBO:n sarjassa Taistelutoverit, saksalaista vartiosotilasta jaksossa, jossa Saksa on jo luhistunut.
Dora Gordine

Dora Gordine, syntyjään Gordin, taiteilijanimeltään La Gordine, (8. kesäkuuta 1895 Liepāja, Latvia – 29. joulukuuta 1991 Kingston upon Thames, Britannia) oli Britanniassa työskennellyt latvialais-virolainen kuvanveistäjä.
Dora Gordine, Guadaloupelaisen pää, 1928
Aiheesta muualla

Dorich House Museum (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
David W. Panuelo

| Jacob Nena |
| --- | --- |

Mikronesian federaation presidentti
 11. toukokuuta 2019 –  
Varapresidentti:  Yosiwo George
Edeltäjä:  Peter M. Christian
Henkilötiedot
Syntynyt: 13. huhtikuuta 1964 (ikä 60)  Mikronesian liittovaltio
Kansalaisuus:  mikronesialainen
Puoliso:  Patricia Edwin
David W. Panuelo on mikronesialainen poliitikko, joka toimii Mikronesian liittovaltion 9. presidenttinä. Hän astui virkaansa 11. toukokuuta 2019.
Duldurgan piiri

Duldurgan piiri Taka-Baikalian aluepiirin kartalla.
Duldurgan piiri (ven. Дульдургинский район, Duldurginski raion) on kunnallinen itsehallintoalue Taka-Baikalian aluepiirissä Venäjällä. Vuonna 1941 perustetun piirin pinta-ala on 7 200 neliökilometriä. Asukkaita on 16 100 henkeä (vuonna 2009).
Duldurgan piiri sijaitsee Taka-Baikalian aluepiiriin kuuluvassa Agan Burjatiassa. Pohjoisessa se rajoittuu Tšitan ja Karymskojen, idässä Aginskojen, kaakossa Ononin, etelässä Akšan ja lännessä Uljotyn piireihin.
Piiriin kuuluu 10 maalaiskuntaa: Alhanai, Ara-Ilja, Balzino, Duldurga, Ilja, Taptanai, Toktšin, Tšindalei, Uzon ja Zutkulei. Hallinnollinen keskus on Duldurgan kylä.
Asukkaista 55 % on burjaatteja ja 43 % venäläisiä.
Duldurgasta on maantieyhteys aluepiirin pääkaupunkiin Tšitaan, jonne on matkaa 192 kilometriä.
Pääelinkeino on maatalous, joka on erikoistunut maidon ja lihan tuotantoon, lampaiden hoitoon sekä viljan ja rehukasvien viljelyyn. Lisäksi on metsä- ja elintarviketeollisuutta.
Paikallislehtenä ilmestyy venäjänkielinen Leninets (”Leniniläinen”).
Aiheesta muualla

Duldurgan piiri Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
David Vetter

| David Phillip Vetter |
| --- | --- |

Henkilötiedot
Syntynyt: 21. syyskuuta 1971
Kuollut: 22. helmikuuta 1984 (12 vuotta)
Vanhemmat:  David Joseph Vetter Jr Carol Ann Vetter
Aiheesta muualla
Kotisivu
David Phillip Vetter (21. syyskuuta 1971 – 22. helmikuuta 1984) oli texasilainen poika, joka sairasti harvinaista synnynnäistä immuunipuutosta eli SCID:tä. Hän eli suurimman osan elämästään texasilaisessa lastensairaalassa eristetyssä muovisessa kuplassa. Hänen sairautensa yritettiin parantaa siirtämällä hänelle sisarensa luuydin. Ensimmäisellä kerralla siskon solutyyppi ei osoittautunut sopivaksi.
Vuonna 1983 kehitettiin Bostonissa keino siirtää epäsopivaa luuydintä ja lokakuussa luuydin siirrettiin. Oli toivoa, että Davidin immuunijärjestelmä käynnistyisi ja parantuminen tapahtuisi, mutta vuoden 1983 lopussa Vetterin tila oli huonontunut, jonka seurauksena hänellä nousi korkea kuume, joka ei laskenut yrityksistä huolimatta. Lääkärit päättivät, että Vetter saisi poistua kuplasta ja oleskella steriilissä huoneessa, jossa vanhemmat saivat kosketella poikaansa. Pian tämän jälkeen Vetter kuoli. Kuolinsyynä selvisi luuytimeen levinnyt virus, jonka David oli saanut eristyksen aikana.
Hänet nimettiin ”Bubble Boyksi”, eli kuplapojaksi. Suomessa Yleisradio on esittänyt Vetteriin liittyvän dokumenttiohjelman ”Poika kuplassa” (engl. Boy in the Bubble) Prisma-tiedesarjassa.
Dulcie Gray

Dulcie Gray CBE (s. 20. marraskuuta 1919 Kuala Lumpur, Malesia – 15. marraskuuta 2011) oli brittiläinen näyttelijä.
Gray opiskeli Webber Douglasin näyttämötaiteen akatemiassa, jossa hän tapasi tulevan pitkäaikaisen puolisonsa, näyttelijä Michael Denisonin. Molemmista tehtiin vuonna 1983 Brittiläisen imperiumin ritarikunnan komentajia. Parin avioliitto kesti aina miehen kuolemaan (1998).
Grayn merkittäviä rooleja oli osa BBC:n draamasarjassa Howards' Way (1985–1990). Hän on toiminut myös laulajana ja julkaissut rikoskirjallisuutta.
Aiheesta muualla

Dulcie Gray Internet Movie Databasessa. (englanniksi)